એક તબક્કે જય શહેરના સૌથી મોટા રાજકારણીની સાથે ઝઘડો કરી બેસે છે, જે ઝઘડાનો અંત ભયાનક આવવાનો છે એ સૌને ખબર છે. જયને બધા સમજાવે છે કે કોઈ પણ હિસાબે તે રાજકારણી સામે સુલેહ કરી લે. કમને જય એવું કરવા તૈયાર થઈ જાય છે, પણ જયનું અપમાન કરવામાં આવે છે. આ અપમાન જય ચૂપચાપ સહન કરી લે છે, પણ જ્યારે તેના પરિવારનું અપમાન થાય છે ત્યારે જયથી સહન નથી થતું અને જય ખુલ્લેઆમ રાજકીય વગ ધરાવતા એ જૂથની સામે દુશ્મની વહોરી લે છે. હવે એક તરફ પેલા રાજકારણી અને તેના ગુંડાઓ છે તો બીજી તરફ જય એકલો છે. જયની આજ લોહિયાળ બની જાય છે, પણ એ લોહિયાળ જંગમાં તેને એવી વ્યક્તિઓનો સાથ મળે છે જેમને તેણે પોતાના ભૂતકાળના દિવસોમાં મદદ કરી હતી. વિદ્રોહના આ જંગમાં એક તબક્કે દરેક વ્યક્તિ જોડાઈ જાય છે અને અંતે સત્યનો વિજય થાય છે.